A SZLOVÉNIA-MAGYARORSZÁG HATÁRON ÁTNYÚLÓ EGYÜTTMŰKÖDÉSI PROGRAM 2007-2013 KERETÉN BELÜL MEGVALÓSULÓ **FOLKLÓR HATÁROK NÉLKÜL** (FOLK) CÍMŰ SI-HU-2-1-004 SZÁMÚ PROJEKT KÖVETKEZŐ RENDEZVÉNYÉRE VÁRJUK A SAJTÓ KÉPVISELŐIT:

SAJTÓTÁJÉKOZTATÓ

**Tisztelt Főszerkesztő Asszony/ Úr!**

**A Keresztury Dezső ÁMK, a Lartis Nonprofit KFt., a Muravidéki Pedagógusok Egyesülete és a Göcsej Kapuja Bak Óvoda és ÁMK tisztelettel meghívja Lapjuk munkatársát 2014. augusztus 29-én (pénteken) 15.30-ra a Baki Faluházban (Bak, Széchenyi tér. 1/a.) tartandó sajtótájékoztatójára.**

**Téma: A Szlovénia- Magyarország hátáron átnyúló együttműködési program 2007-2013 keretén belül megvalósuló FOLKLÓR HATÁROK NÉLKÜL című projekt eredményei.**

**A sajtótájékoztató kiemelten foglalkozik a projekt záró konferenciájával.**

**A projekttel kapcsolatos előzetes tudnivalók:**

**A " Folklór határok nélkül"  projekt kulturális vonatkozású. Négy partner összefogásából született meg. A magyarországi, zalai székhelyű Keresztury Dezső Általános Művelődési Központ a színházművészet, a LARTIS KFT a táncszínház, a Göcsej Kapuja Bak ÁMK Pántlika Néptáncegyüttese és a szlovéniai Muramenti Pedagógusok Egyesülete Nefelejcs Néptánccsoportja a néptánc kurzusok tapasztalatát hozza a közös munkába. A projekt a göcseji és a muravidéki folklór rekonstrukcóját, disszeminációját tűzi ki célul kurzusok, workshopok, táncházak, best praktise fórumok tartásával. A megszerzett táncos tudás hasznosításával színpadi tematikus táncszínházi előadásokat terveznek a régió közös történelmi eseményeinek, irodalmi és néprajzi hagyományának megelevenítésével, virtuóz kamaraprodukciók bemutatásával elősegítik a régió táncosainak fejlődését, emellett a projekt egy kortárs szlovén-magyar drámát is színre kíván vinni. A tervezett projekt 32 hónapos, 2012 januárja és 2014 augusztusa között tart. A tervezet egyenrangúan kezeli a magyarországi és szlovéniai célközönséget, az események fele Magyarországon, fele Szlovéniában kerül megrendezésre. A projekt 2 folklórhagyomány (Göcsej, Muravidék) rekonstruálására építve hat táncos kurzust tervez, 10 táncházat, 5 workshopot, 3 best praktise bemutatót, 7 színpadi előadást, melyek közül 3 kamaratánc, 3 nagyszínpadi táncjáték és 1 kortárs dráma. A projekt eredményeit kiadvány, DVD formában tervezik a partnerek közzétenni. A fenntarthatóságot saját munkájuk folytatásával, az eredmények disszeminálásával más táncműhelyek felé, és az alapfokú művészeti oktatásba való beemelésével tervezik a partnerek elérni.**

**A sajtótájékoztató résztvevői:**

**Kondor Anita igazgatónő (Keresztury Dezső ÁMK)**

**Vargáné Molnár Adél projektmenedzser (LARTIS Nonprofit Kft.)**

**Varga János ügyvezető (LARTIS Nonprofit Kft.)**

**Baloghné Bacsa Ibolya (Göcsej Kapuja Bak Óvoda és ÁMK képviseletében)**

**Judit Vida Törnar elnök (Muravidéki Pedagógusok Egyesülete)**

**További információért a 30/9974-405 telefonon, illetve emailben (varganemolnaradel@gmail.com) kereshetnek!**

**Tisztelettel:**

**Vargáné Molnár Adél**

**projektmenedzser**

A PROJEKT AZ EURÓPAI UNIÓ ÁLTAL TÁRSFINANSZÍROZOTT ERFA FORRÁSBÓL ÉS ÁLLAMI TÁMOGATÁSBÓL VALÓSUL MEG.